Ivana Banfić

**Ivana Banfić** (Zagreb, 16. studenog 1969.) hrvatska pop pjevačica i plesačica, poznata je i pod umjetničkim imenom **I Bee**. Poznata je postala početkom 90-ih kada je u Hrvatskoj rasla popularnost dance glazbe. Dosada je izdala devet studijskih albuma, te jednu kompilaciju. Neki od njenih najpopularnijih singlova su *Šumica*, *Godinama* (duet s Dinom Merlinom), *Lav u srcu*, *Vjerujem* i mnogi drugi.

## Biografija
### Djetinjstvo i početak karijere (1969. – 1994.)
Kao dijete je vrlo rano započela s klasičnom glazbenom naobrazbom. Završila je Srednju glazbenu školu, smjer klavir. Planirala je pohađati i Glazbenu akademiju, ali je odlučila profesionalno se posvetiti pjevanju. Od svoje četrnaeste godine nastupa kao pozadinska pjevačica mnogim tada poznatim hrvatskim pjevačim. Krajem 80-tih započinje samostalnu glazbenu karijeru. Sa Severinom vodi tada popularnu glazbenu emisiju "Top Cup" na HTV-u. Godine 1990. prvi put nastupa samostalno, na Zagrebfestu sa skladbom "Dođi" koju je napisao Dino Dvornik. Godinu dana kasnije snima svoj prvi album, *[[Vozi me polako]]*. U tadašnjoj SFRJ u Sarajevu 1991. godine na Jugoviziji na izboru jugoslavenske pjesme za Euroviziju, predstavlja Republiku Hrvatsku sa skladbom "Daj povedi me" koja je aranžmanom odnosno žanrovski bila producirana u modernoj plesnoj "acid-house" glazbi karakterističnoj za to doba.

### Prvi glazbeni uspjesi (1995. – 1998.)
Godine 1994. objavljuje svoj drugi studijski album *[[Istinite priče vol.1]]*, pod umjetničkim imenom I BEE. Pjesma "Ti si bolji", poznatija kao "Da mu nisam dala", najavni je singl za album i prvi je njen uspješni singl. Nakon toga objavljuje singl "Šumica", koji postaje veliki ljetni hit. Godine 1995. objavljuje album *[[Mala škola ABC]]*. Njene pjesme s tog albuma praćene su vrlo kontroverznim tekstovima. S albuma se izdvojila pjesma "Cigareta". Ubrzo nakon albuma izdaje pjesmu "Šumica 2" u limitiranom vinilnom izdanju za koju se u popratnom videospotu poslužila tehnikom body-paintinga na golom tijelu.

Sljedeće godine izdaje album *[[Bogovi su pali na tjeme (album)|Bogovi su pali na tjeme]]* za kojeg C. C. Kelčec osvaja Porina za likovno oblikovanje omota albuma. Producent albuma je Zvonimir Dusper-Dus, a na albumu prevladavaju pjesme koje je napisao Dino Dvornik. Na albumu se nalazi i pjesma "Dream", koja je prodana van granica Hrvatske te pjesma "Nag", duet sa Dinom Dvornikom. Iste godine prvi put nastupa na Splitskom festivalu sa pjesmom "Fatamorganaurokana". Kao singl objevljena je i pjesma "Ja nisam ta" u formatu maxi singla. Nakon dvogodišnje diskografske stank,e izdaje singl "Ko bi doli" kao najavu novog albuma koji se trebao zvati *Stvari koje znam*, ali je zbog dominantnog latino zvuka, ime promijenjeno u *[[Kalypso]]*. Pjesma "Navigator" postaje najveći ljetni hit u Hrvatskoj te godine. Na albumu se nalazi i remix popularne pjesme "Šumice".

### Žena devedesetih i Ona zna (1999. – 2004.)
Nakon jednogodišnje stanke nastupa na 3. HRF-u sa pjesmom "Imam te". Pjesma joj donosi drugu nagradu na "Hitu ljeta 1999." te je predstavljala Hrvatsku na OGAE festivalu i osvaja 3. mjesto. Pjesma je nominirana i za hit godine na Porinu. Pjesma se nalazi i na albumu *[[Žena devedesetih]]*. Album,koji je nagrađen zlatnom certifikacijom, predstavila je na Splitskom festivalu s pjesmom "Sad" koju je napisao Gibonni i osvojila je drugu nagradu.

Početkom 2000. godine upoznaje Dinu Merlina, kojem se sviđa njen vokal i poziva ju da s njim snimi duet u njegovoj, tada nepoznatoj, pjesmi "Godinama". Pjesma im je donijela apsolutnu pobjedu na 4. HRF-u, gdje su osvojili sve tri nagrade (glazbenih urednika, slušatelja te Grand-Prix), pobjedu na Hitu ljeta 2000. u Makarskoj, kao i nagradu hit ghodine na Porinu. Nakon dvije godine od izdanja *Žene devedesetih*, objavljuje album *[[Ona zna]]*. Najavni singl je pjesma "Žena zna". Na novom albumu su već objavljeni hitovi: "Godinama", "Pjevam danju, pjevam noću" (obrada pjesme Zdravka Ćolića) i "Žena zna". *Ona zna* je ujedno i njen najuspješniji album koji joj je donio 11 glazbenih nagrada na raznim festivalima, a prodan je u preko 60000 primjeraka. S albuma *[[Glamour]]* izdana su tri singla "Nema veze zlato", "Lav u srcu" i "Navodno" (duet sa Harijem Varešanovićem), s kojim dobiva nagradu na Splitskom festivalu. Sa pjesmom "Nema veze zlato" nastupa na 7. HRF-u i osvaja nagradu "Zlatno sunce Solarisa" koju dodjeljuje publika. Godine 2002. s Claudiom Beni snima duet "Hrvatice vas vole" povodom Svjetskog nogometnog prvenstva u Japanu. Godine 2004. osvaja Grand-Pix 8. Hrvatskog Radijskog Festivala. Tom nagradom postaje izvođač sa najviše nagrada u povijesti Hrvatskog Radijskog Festivala. Iste godine nastupa na festivalu "Sunčane skale" s pjesmom "Ljubav trebam svaki dan", duetom s Goranom Karanom i osvaja drugo mjesto.

### Glamour i Vjerujem (2005. – danas)
Godine 2005. nastupila je na 9. HRF-u sa pjesmom "Ljubav na prvi i posljednji pogled" koja se našla na njezinom prvom kompilacijskom albumu *[[Collection (album Ivane Banfić)|Collection]]*. Uz 35 pjesama koje su obilježile njenu 15-godišnju karijeru našle su se još dvije nove pjesme "Never Know" i "Nedodirljiva", ujedno najavni singl za ovu kompilaciju.

Krajem 2006. izdala je svoj deveti studijski album *[[Vjerujem]]*. Istoimeni singl i videospot našli su se na prvom mjestu radio i tv postaja u Hrvatskoj. Videospot za pjesmu "Vjerujem", u režiji Darka Drinovca, emitiran je i na MTV Europe. Iste godine nastupa na Dori sa singlom "Kad se sklope kazaljke". Početkom 2007. izlazi još jedan uspješan singl "To je vrijedilo čekati" , duet s Tonyem Cetinskim. Singl "I bio je red" bio je u konkurenciji za finale 11. HRF-a. Iste godine s partenrom Stjepanom Božićem nastupa u emisiji Zvijezde pjevaju, gdje zauzimaju 7. mjesto. Godine 2008. nastupa na Dori s pjesmom "Mir", i na HRF-u s pjesmom "Treća Sreća". 29. svibnja 2008. udaje se za Krunu Ladišića te rađa sina Jana.

Krajem 2010. godine Ivana Banfić kao I.Bee nakon diskografske stanke od četiri godine singlom *Vampir* vratila se na Hrvatsku glazbenu scenu. Godine 2011. izdala je još dva singla "Zovi me Erika", sa kojim je nastupila u Crnoj Gori na festivalu Sunčane skale i "Budi svoja". Početkom 2013. objavljuje novi singl "Zlatno pravilo", koji je najava njenog desetog studijskog albuma.Na CMC festivalu u Vodicama,u lipnju 2013.godine,predstavlja se sa pjesmom Izgužvana svila,prvi put na tom festivalu.

## Privatni život
Ivana Banfić prvi brak je sklopila sa svojim bivšim menadžerom, Robertom Magićem, ali razveli su se 2005. godine. Drugi brak je sklopila sa Krunom Ladišićem s kojim ima sina Jana.

## Diskografija

### Studijski albumi
* 1991. - *[[Vozi me polako]]*
* 1994. - *[[Istinite priče vol 1.]]*
* 1995. - *[[Mala škola ABC]]*
* 1996. - *[[Bogovi su pali na tjeme (album)|Bogovi su pali na tjeme]]*
* 1998. - *[[Kalypso]]*
* 1999. - *[[Žena devedesetih]]*
* 2001. - *[[Ona zna]]*
* 2004. - *[[Glamour]]*
* 2006. - *[[Vjerujem]]*
* 2013. - *[[Zlatno pravilo (album Ivane Banfić)|Zlatno pravilo]]*

### Singlovi
* 2001. Sad je kasno (Sunčane skale)
* 2003. Navodno ft. Hari Mata Hari (Split)
* 2003. Lav u srcu (Zadarfest)
* 2004. Otisak prsta (HRF)
* 2004. Ljubav trebam svaki dan ft. Goran Karan (Sunčane skale)
* 2006. Ljubav na prvi i posljednji pogled (HRF)
* 2006. Kad se sklope kazaljke (DORA)
* 2006. Ničija žena (HRF)
* 2007. I bio je red (HRF)
* 2007. Kao cvijet iz kamena (Sunčane skale)
* 2008. Treća sreća (HRF)
* 2008. Mir (DORA)
* 2011. Vampir
* 2011. Zovi me Erika (Sunčane skale)
* 2011. Budi svoja
* 2012. Jute san se zaljubila (Etnofest)
* 2013. Zlatno pravilo
* 2013. Izgužvana svila (CMC festival)

### Kompilacije
* 2005. - *[[Collection (album Ivane Banfić)|Collection]]*

## Vanjske veze
* Službena web stranica 

## Reference